ဝေင်ꩻနန်းပန်ႏ

ဝေင်ꩻနန်းပန်ႏ (မန်း: နန်းပန်မြို့) နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏအခဝ်နဝ်၊ ကလော်ꩻခရဲင်ႏ၊ ဝေင်ꩻနယ်ႏညောင်ႏရွီႏကို ကပါဒါႏ နောင်ရွီႏအခဝ်နဝ် ဝေင်ꩻတဝေင်ꩻဒျာႏသွူ။ နောင်ရွီႏတဲ့ အဝ်ႏဗော့ꩻဝေင်ꩻယိုထျꩻတဲင် ကမ္ဘာႏတဖူꩻလွေꩻသား အဝ်ႏနွို့ထန်ႏ လယ်ႏထွားနဝ်ꩻသွူ။ တောမ်ႏဝေင်ꩻတောင်ႏကီꩻနဝ်ꩻ ဗော့ꩻညာꩻအဝ်ႏ (၁၉)မဲင်ႏရပ်သွူ။ မန်းနောင်၊ ပအိုဝ်ႏ၊ ဖြဝ်ꩻ၊ မန်း စတဲင် ခမ်းရင်ꩻသားလိုꩻမျိုꩻဖုံႏ အဝ်ႏအုံညီꩻအဝ်ႏရဝ်းဝင်ꩻသွူ။ ဝေင်ꩻနမ်းပန်ႏနဝ်ꩻ လွောင်ႏဗူႏခါꩻတောမ်ႏ ရပ်ကွက်(၄)ကွက်သွူ။

ကရီးခါ အွိုင်ႏနမ်းပန်ႏနဝ်ꩻ လွောင်ႏဗူႏခါꩻတောမ်ႏ ဒုံ(၁၁)ဒုံတဲင် ယိုခါနဝ်ꩻ ဒုံနန်းပန်ႏ၊ ဒုံကုံးကယ်၊ ဒုံဗိုခြာဖုံႏယို လွောင်ႏဗူႏလွေꩻလုဲင်ႏ ရပ်ကွက်အမုဲင်(၁)၊ ဒုံပေါက်ပါး၊ ဒုံယေလယ်နဝ်ꩻ ရပ်ကွက်(၂)၊ ဒုံသေးပါး၊ ဒုံဆေꩻကွုံꩻ၊ ဒုံနောင်ကန် ဖုံႏနဝ်ꩻ ရပ်ကွက်(၃)၊ ဒုံတယဲတ်ပဉ်၊ ဒုံမစီးကုံး၊ ဒုံတွင်းပက်ဖုံႏနဝ်ꩻ ရပ်ကွက်(၄)အနေႏ ဖြွမ်းဗူႏထွူဝင်ꩻတဲင် လွောင်ႏဗူႏဒင်ႏထိုလွေꩻ ဝေင်ꩻအရန်းနဝ်ꩻသွူ။

 အာႏကွိုꩻ 

ကဏ္ဍ:ဖြဝ်ꩻခမ်းနယ်ႏကိုဝေင်ꩻဖုံႏ

my:နန်းပန်မြို့